OPB 4 (2.a in polovica 2.b)

Dragi starši in učenci, srčno upam, da ste v tem lepem vremenu zunaj in da vas ni prav veliko, ki morate biti v zaprtih prostorih. Predvidevam, da skupaj s starši ali tistimi, ki skrbijo za vas, skrbite zase in se trudite po svojih močeh.

Pripravila sem vam nekaj predlogov, ki jih boste namesto podaljšanega bivanja v šoli lahko izvajali doma.

**KOSILO**

Vem, da boste vsi poskrbeli, da boste poleg hrane, ki jo imate radi uživali tudi zdrave obroke.

Tudi vsi ukrepi o higieni rok pred prehranjevanjem veljajo tudi doma.

Predlagam vam nekaj nalog, ki jih lahko izvedete v času kosila.

* za spremembo vi pripravite mizo, mogoče se potrudite s pravim pogrinjkom
* kaj pa, če bi vadili uporabo jedilnega pribora - predvsem rezanje z nožem, ki nam v šoli včasih povzroča težave
* pomoč pri pospravljanju mize

**SAMOSTOJNO UČENJE**

Vaši učiteljici sta vam že dali navodila, mogoče vam je še kaj ostalo, pa najdite čas, da dokončate.

Sicer se pa še spomnite, da **branja** ni nikoli preveč, pa tudi **štetja** ne.

**USMERJEN IN NEUSMERJEN PROSTI ČAS**

Ta teden bo lep vreme in zato upam, da boste veliko zunaj.

Ker se ne boste igrali s sošolci, naj vas spremlja kakšna vaša igrača. Tekajte, skačite, igrajte se z balinčki, žogami, preskakujte kolebnice ali si na tla postavite ali narišete kakšne ovire in jih preskakujte.

Na sprehodu pa si izbereš drevo, delaj korake okoli njega in jih šteješ, objemi ga in ugotovi, koliko ti še manjka, da se dotakneš prstov.

Za trenutek zapri oči in prisluhneš okolju. Kaj slišiš? O tem pripoveduj, lahko pa tudi zapišeš ali narišeš.

Sedaj je pa na vrsti PROSTA IGRA.